***Plaćanje boravišne pristojbe***

U slučaju da vlasnik kuće ili stana za odmor do 15.07. tekuće godine nije odabrao da boravišnu pristojbu za sebe i članove svoje uže obitelji plaća u paušalnom iznosu dužan je do kraja glavne sezone plaćati boravišnu pristojbu po noćenju i za sebe i članove svoje uže obitelji.

Ako vlasnik kuće ili stana za odmor sebe ili nekog od članova svoje obitelji nije evidentirao za plaćanje boravišne pristojbe u paušalnom iznosu odnosno nije istu uplatio do 15. srpnja tekuće godine, za te osobe je isto tako dužan plaćati boravišnu pristojbu po svakom ostvarenom noćenju.

Ako vlasnik kuće ili stana za odmor evidentira sebe ili nekog od članova svoje obitelji za plaćanje boravišne pristojbe u paušalnom iznosu, a on ili ta osoba nisu boravile u kući ili stanu za odmor tijekom glavne sezone, vlasnik kuće ili stana za odmor nema pravo na povrat tako uplaćene boravišne pristojbe u paušalnom obliku niti na bilo kakvo umanjenje koje bi proizlazilo iz takve okolnosti.